OpenLLM-France/wikimedia huggingface dataset:
# Universitat de Ratisbona

La Universitat de Ratisbona (en alemany: Universität Regensburg) és una universitat pública d'investigació situada a la ciutat medieval de Ratisbona, a la regió alemanya de Baviera, una ciutat que figura a la llista del Patrimoni Mundial de la UNESCO. La universitat va ser fundada el 18 de juliol de 1962 pel Landtag o Parlament de Baviera com la quarta universitat de ple dret de Baviera. Després de la innovació el 1965, la universitat s'obrí oficialment als estudiants el 1967, i s'allotjaren inicialment les facultats de Dret i Ciències Empresarials i Filosofia. Durant el semestre d'estiu de 1968 es va crear la facultat de teologia. Actualment, la Universitat de Ratisbona acull onze facultats. La universitat participa activament en el Programa Sòcrates de la Unió Europea i en diversos programes 'Tempus'. L'acadèmic més famós, el papa Benet XVI, hi va exercir de professor fins al 1977 i mantingué formalment la seva càtedra de teologia.

## Referències

* ↑ «Universität Regensburg Jahresbericht 2016». Referat II/2 – Kommunikation, 2017. ISSN: 1439-6068 [Consulta: 27 febrer 2021].
* ↑ «Universidad de Regensburg, Alemania, ofrece atractiva beca de pregrado». Diario UACH. Universidad Austral de Chile (UACh), 08-05-2014. [Consulta: 27 febrer 2021].
* ↑ «Universidad de Regensburg». Universidad Nacional de Mar del Plata (UNMdP). [Consulta: 27 febrer 2021].
# Umailassulazda

Umailassulazda (en rus: Умайласулазда) és un poble del Daguestan, a Rússia, que en el cens del 2010 tenia 14 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Veenendaal-Veenendaal Classic femenina

* Aquest article és sobre la competició femenina. Per a la competició masculina, vegeu Veenendaal-Veenendaal Classic
Gladys Verhulst (FRA)|darrervencedor= Gladys Verhulst (FRA)}}La Veenendaal-Veenendaal Classic femenina és una cursa professional femenina de ciclisme en ruta d'un dia que es disputa anualment pels voltants de la ciutat de Veenendaal, a la província d'Utrecht, als Països Baixos. La primera edició es va disputar al 2018 formant part de la categoria 1.1 de la UCI i fou guanyada per la neerlandesa Annemiek van Vleuten.

## Palmarès

| Any | Vencedora | Segona | Tercera |
| 2018 | Annemiek van Vleuten | Małgorzata Jasińska | Lorena Wiebes |
| 2019 | suspesa | suspesa | suspesa |
| 2020 | suspesa | suspesa | suspesa |
| 2021 | suspesa | suspesa | suspesa |
| 2022 | Gladys Verhulst | Karlijn Swinkels | Rachele Barbieri |
| 2023 | Lotte Kopecky | Martina Fidanza | Daria Pikulik |
| 2024 | Riejanne Markus | Barbara Guarischi | Marthe Truyen |

## Referències

* ↑ «HISTORIE VEENENDAAL-VEENENDAAL» (en neerlandès). veenendaal-veenendaal.nl. [Consulta: 19 maig 2022].

## Vegeu també

* Veenendaal-Veenendaal Classic

## Enllaços externs

* Pàgina oficial
# Vagiennis

Els vagiennis o vagienins (en llatí vagienni, de vegades bagienni i fins i tot bagitenni a la Taula de Peutinger, en grec antic Βαγιεννοί) eren una tribu lígur que vivia al nord dels Alps Cottis i al sud del país del taurins.
Segons Plini el Vell, s'estenien cap a l'oest fons al mont Vesulus, (Monte Viso), a la cadena principal dels Alps. La seva ciutat principal, segurament la seva capital, era, sota domini romà, Augusta Vagiennorum, situada entre els rius Stura di Demonte i Tanaro, i ocupaven un territori extens. Gai Vel·lei Patèrcul diu que la colònia romana d'Eropedia (Ivrea) estava inclosa dins dels seus límits, però això podria ser un error. Plini el Vell diu que descendien dels caturiges, un dels pobles gals, però també diu clarament que eren lígurs. Sembla possible que els habitants de les valls dels Alps fossin lígurs en el seu origen, i que posteriorment es fusionessin o confonguessin amb els gals. No parla dels vagiennis cap historiador romà durant l'Imperi, encara que en temps de Plini eren una tribu independent, i la seva ciutat era un lloc important.

## Referències

* ↑ Smith, William (ed.). «Vagienni». Dictionary of Greek and Roman Geography (1854). [Consulta: 28 febrer 2021].
# Vermina

Vermina (en llatí Vermina) va ser rei de Numídia. Era fill de Sifax.
Sifax era rei dels massesilis, la tribu més occidental dels númides. Vermina va dirigir les forces númides juntament amb el seu pare l'any 204 aC contra Masinissa, i aquesta és la primera vegada que Vermina és esmentat. Van derrotar Masinissa però a l'any següent, el 203 aC, Sifax va ser derrotat i finalment fet presoner el 202 aC.
Vermina el va succeir i es va mantenir lleial a l'aliança cartaginesa. Ja s'havia unit a Hanníbal tan bon punt va desembarcar a Àfrica a la tornada d'Itàlia l'any 203 aC. Al moment de la batalla de Zama, el 202 aC, estava reunint tropes als seus dominis i quan va arribar al lloc del combat la batalla s'havia lliurat feia molt poc. Atacat pels romans el seu exèrcit va ser derrotat i va patir fortes pèrdues, uns quinze mil homes van morir, i a més els romans van fer 1200 presoners.
Vermina va fugir amb dificultat acompanyat només d'uns quants cavallers. No li quedava altra alternativa que la submissió i el 200 aC va enviar una ambaixada a Roma demanant perdó i suplicant al senat de ser reconegut rei de Numídia, aliat i amic dels romans. El senat va contestar que primer havia de demanar la pau i després se li enviaria una comissió per avaluar la situació i dictar els termes en què la pau li seria concedida. Així ho va fer i va rebre amb gran respecte als comissionats. Els termes de l'acord de pau que es va signar són desconeguts però la major part del regne va ser transferit a Masinissa I. Ja no torna a aparèixer.

## Referències

* ↑ Smith, William (ed.). «Vermina». A Dictionary of Greek and Roman biography and mythology. [Consulta: 28 juliol 2022].
# Vanga de Crossley

El vanga de Crossley (Mystacornis crossleyi) és un ocell de la família dels vàngids (Vangidae) i única espècie del gènere Mystacornis Sharpe, 1870.

## Hàbitat i distribució

Habita el terra de la selva pluvial de Madagascar oriental.

## Referències

* ↑ «Vanga de Crossley». Cercaterm. TERMCAT, Centre de Terminologia. Rev. 10/05/2023(català)
# Vanga cua-roig

19551957
El vanga cua-roig (Calicalicus madagascariensis) és un ocell de la família dels vàngids (Vangidae).

## Hàbitat i distribució

Habita boscos i zones amb arbusts de l'oest, nord i est de Madagascar.

## Referències

* ↑ «Vanga cua-roig». Cercaterm. TERMCAT, Centre de Terminologia. Rev. 04/03/2023(català)
* ↑ BirdLife International. «Red-tailed Vanga. Calicalicus madagascariensis». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
# Valencia Open 500 2010

El Torneig de València 2010, oficialment conegut com a Valencia Open 500 2010, és un esdeveniment de tennis masculí disputat sobre pista dura que pertany a les sèries 500 de l'ATP. La 16a edició del torneig es va celebrar entre el 30 d'octubre i el 7 de novembre del 2010 a la Ciutat de les Arts i les Ciències de València, Espanya.
El tennista local David Ferrer va guanyar el segon títol de la temporada i també el segon en aquest torneig després de la seva victòria en el 2008.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | A. Murray | 2 | 6 | 2 |
| | J. Mónaco | 6 | 3 | 6 | | J. Mónaco | 6 | 3 | 4 |
| WC | P. Andújar | 2 | 2 | | LL | M. Granollers | 1 | 6 | 6 |
| LL | M. Granollers | 6 | 6 | | | | | | | LL | M. Granollers | 6 | 6 | |
| 3 | F. Verdasco | 1 | 3 | | | | | | | | G. Simon | 4 | 4 | |
| | G. Simon | 6 | 6 | | | G. Simon | 6 | 6⁵ | 6 | | | | | |
| | J.I. Chela | 6$^0$ | 2 | | 6 | N. Davidenko | 4 | 7 | 3 | | | | | |
| 6 | N. Davidenko | 7 | 6 | | | | | | | | | | | | LL | M. Granollers | 5 | 3 |
| Q | P. Cuevas | 6² | 6 | 2 | | | | | | | | | | | 4 | D. Ferrer | 7 | 6 |
| | P. Starace | 7 | 2 | 6 | | P. Starace | 5 | 4 | | | | | | |
| Q | T. Gabaixvili | 4 | 1 | | 4 | D. Ferrer | 7 | 6 | | | | | | |
| 4 | D. Ferrer | 6 | 6 | | | | | | | 4 | D. Ferrer | 6 | 3 | 6 |
| 8 | G. Monfils | 6 | 6 | | | | | | | 2 | R. Söderling | 3 | 6 | 3 |
| | S. Wawrinka | 2 | 4 | | 8 | G. Monfils | 3 | 2 | | | | | | |
| | D. Gimeno-Traver | 2 | 3 | | 2 | R. Söderling | 6 | 6 | |
| 2 | R. Söderling | 6 | 6 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Łukasz Kubot Oliver Marach | 7 | 4 | [10] |
| | Wesley Moodie Dick Norman | 6⁵ | 6 | [4] | 1 | Łukasz Kubot Oliver Marach | 6$^3$ | 4 |
| 3 | Mahesh Bhupathi Maks Mirni | 6 | 6⁶ | [10] | 3 | Mahesh Bhupathi Maks Mirni | 7 | 6 |
| | František Čermák Michal Mertiňák | 3 | 7 | [6] | | | | | 3 | Mahesh Bhupathi Maks Mirni | 6$^8$ | 7 | [7] |
| | Marc López David Marrero | 6 | 6 | | | | | | WC | Andy Murray Jamie Murray | 7 | 5 | [10] |
| 4 | Rohan Bopanna Aisam-ul-Haq Qureshi | 2 | 4 | | | Marc López David Marrero | 5 | 2 |
| WC | Andy Murray Jamie Murray | 6 | 6 | | WC | Andy Murray Jamie Murray | 7 | 6 |
| ALT | Juan Ignacio Chela Eduardo Schwank | 2 | 2 | | | | | |

## Enllaços externs

* Quadre individual masculí PDF
* Quadre doble masculí PDF
València / Mallorca :
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015 :
ATP World Tour 2010
< 2009
2011 > :
ATP World Tour Finals, Londres :
# Victor Wégria

Victor Wégria (Villers-le-Bouillet, 4 de novembre de 1936 - Lieja, 5 de juny de 2008) fou un futbolista belga de la dècada de 1970.
Fou cinc cops internacional amb la selecció belga de futbol, amb la qual disputà la Copa del Món de futbol de 1930. Pel que fa a clubs, defensà els colors del RFC Liégeois i Standard de Liège. Fou quatre cops el màxim golejador de la lliga belga, els anys 1959, 1960, 1961 i 1963. Només Erwin Vandenbergh el supera (un total de sis cops).

## Referències

* ↑ «Four times topscorer Wégria is dead» (en dutch). Sporza, 06-06-2008 [Consulta: 10 juliol 2017]. Arxivat 2012-07-18 at Archive.is «Còpia arxivada». Arxivat de l'original el 2012-07-18. [Consulta: 10 juliol 2017].
* ↑ Perfil a belgianfootball.be
* ↑ Perfil a worldfootball
* ↑ Perfil a national-football-teams.com
# Can Borés (Tiana)

Can Borés és un casa eclèctica de Tiana (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici civil, una casa formada per una planta baixa i dos pisos. Destaca per l'ús que fa de l'arc de mig punt, utilitzat en totes les seves obertures: la porta i les dues finestres a la planta baixa; els tres balcons al primer pis, amb guardapols circulars al seu damunt, i tres grups d'arcades a la planta superior, totes elles dividides en tres arquets. La façana està totalment esgrafiada amb motius geomètrics.
El conjunt de l'edifici presenta un volum considerable, pràcticament de forma cúbica, i a la seva banda dreta hi ha un tallat considerable, de manera que gaudeix d'una notable panoràmica. El seu jardí frontal tanca el carrer de Sant Domènec.

## Història

L'edifici fou construït l'any 1865 i les Monges Franciscanes s'hi van instal·lar quan van arribar a Tiana. Posteriorment fou caserna de la guàrdia civil. Actualment és una casa particular.

## Referències

* 1 2 3 4 5 «Can Borés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Can Babaià

Can Babaià és un edifici del municipi de Vidreres (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia de planta rectangular que consta de dos pisos. Per una banda, tenim la planta baixa que inclou tres obertures, com són el portal d'accés rectangular, el qual ha perdut la llinda monolítica de coronament, però no els muntants de pedra, flanquejat per dues obertures -una a cada banda- rectangulars i poc rellevants. Pel que fa al primer pis o planta noble, té tres obertures de similars característiques, és a dir: rectangulars, de llinda monolítica conformant un arc pla, amb muntants de pedra i ampit treballat. Cal ressaltar que l'orientada a llevant està bastant deteriorada i degradada. Comentar que la casa ha estat habilitada amb la construcció i adossament de diversos afegits tant en la part davantera com en la posterior, per a solucionar les mancances -siguin d'espai o bé de funcionalitat- que no podia solucionar la masia antiga.
La masia està coberta amb una teulada de vessants a laterals. Cal remarcar que, fins fa poc temps, la masia estava equipada amb un element molt interessant, sinó per la seva funcionalitat i utilització, ja que portava molts anys inoperant, si pel seu alt valor històric i d'antiguitat, com era un molí de vent. Aquest va sobreviure fins a l'any 2004, any en el qual es va esfondrar definitivament.

## Història

L'actual propietari de la masia conserva una rajola en la qual s'indica la data de construcció de la masia, com és l'any 1803.

## Referències

* 1 2 3 «Can Babaià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].
# CanSino Biologics

CanSino Biologics (xinès simplificat: 康希诺 生物; xinès tradicional: 康希諾 生物; pinyin: Kāngxīnuò Shēngwù), sovint abreujat com a CanSinoBIO, és una empresa de vacunes xinesa.

## Referències

* ↑ Ng, Eric «Chinese vaccine maker CanSino faces tough IPO sell in wake of Changsheng Bio-technology scandal». South China Morning Post, 25-07-2018.
# Can Bacardí (Sant Andreu de Llavaneres)

Can Bacardí és un edifici de Sant Andreu de Llavaneres (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici de planta baixa i dos pisos. Originàriament tenia un sol pis, però després d'unes reformes se n'hi va afegir un altre. També es canvià el sentit de la teulada. La coberta és a dues aigües. La façana principal té esgrafiats, molt ben conservats. Hi ha un portal d'arc rebaixat. A la primera planta hi ha tres balcons amb llindes de pedra i amb una discreta decoració. Adossades a la casa hi ha les corts, de considerables dimensions.

## Història

La família Bacardí figura com a propietària al cadastre de 1720. Al segle xix hi hagué una reforma important de la casa.
Per herència, la finca ha passat a l'actual propietari, Camil Julià de Bacardí, marquès de Julià, casat amb Dolores Díez de Ribera y Guillanos, comtessa d'Almodóvar.

## Referències

* 1 2 3 «Can Bacardí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Ross Turnbull

Ross Turnbull (Bishop Auckland, Durham, Anglaterra, 4 de gener de 1985), és un futbolista anglès. Juga com a porter i actualment milita al Leeds United FC de la Premier League d'Anglaterra.

## Trajectòria

Després de jugar en equips juvenils, Turnbull va firmar un contracte professional amb el Middlesbrough Fc en el 2002. Ha estat cedit en préstec a diversos equips anglesos com el Darlington Fc, al Barnsley Fc, al Bradford City i al Crewe Alexandra.
En juliol de 2007 Turnbull va ser cedit en préstec al Cardiff City. Va arribar en substitució de Neil Alexander, que va deixar el club per una disputa contractual. Va començar la temporada com a porter titular però va tenir greus errors en l'empat a 2-2 entre el Cardiff City i el Preston North End, cosa que va provocar que fos relegat a la banca tot el seu préstec, sent reemplaçat per Michael Oakes. Va recalar al Middlesbrough el 5 d'octubre de 2007 arran d'una lesió que va sofrir el segon porter Brad Jones. Després de la seva tornada, Turnbull va jugar dos partits amb el Middlesbrough a causa del qual el porter titular Mark Schwarzer va sofrir una fractura del seu polze. Un d'aquests jocs que va disputar Turnbull va ser la victòria 2-1 del Middlesbrough sobre l'Arsenal FC el 9 de desembre de 2007.
Després de militar 11 anys en el Middlesbrough, Mark Schwarzer va abandonar al club per fitxar pel Fulham Fc a l'estiu de 2008.
L'entrenador del Middlesbrough Gareth Southgate va decidir no contractar cap altre porter i va posar tota la seva confiança a Turnbull. A partir d'aquest llavors Turnbull va ser titular en la majoria dels partits.
El 2 de juliol de 2009 Turnbull és contractat pel Chelsea Fc, amb el qual firma un contracte de 4 anys. Se li va assignar el dorsal #22. Va debutar amb el Chelsea el 21 de juliol d'aquell mateix any en el World Football Challenge en contra de l'Inter De Milà, entrant de canvi el minut 62 per Petr Ech. El Chelsea es va emportar la victòria per 2-0.
El seu debut oficial amb el Chelsea va ser el 28 d'octubre de 2009 en un partit de Football League Cup davant del Bolton Wanderers, en entrar de canvi el minut 22 per Henrique Hilário, després que aquest s'hagi lesionat. En aquest partit el Chelsea es va imposar per 4-0. El seu debut com a titular va ser en la Lliga De Campions el 8 de desembre de 2009 davant de l'Apoel Fc, on el Chelsea i l'Apoel van empatar a 2-2.

## Internacional

Turnbull ha estat internacional amb la selecció anglesa sub-20

## Referències

* ↑ «Player Profile: Ross Turnbull». Premier League [Consulta: 3 juliol 2012]. Arxivat 1 August 2013$^{[Datemismatch]}$ a Wayback Machine. «Còpia arxivada». Arxivat de l'original el 2013-08-01. [Consulta: 26 novembre 2016].
* ↑ Bluebirds swoop for Boro keeper
* ↑ «Ross Returns From Loan Spell». mfc.co.uk. Arxivat de l'original el 2008-01-08. [Consulta: 5 octubre 2007].
* ↑ «Fulham complete Schwarzer signing». BBC Sport, 22-05-2008 [Consulta: 24 agost 2008].
* ↑ Chelsea sign Turnbull
* ↑ Chelsea 4 Bolton Wanderers 0
* ↑ Chelsea 2 Apoel 2

## Enllaços externs

* Fitxa de Ross Turnbull
# Ross Township

«Ross Township» té aquests significats:
* Ross Township (Comtat d'Allegheny), concentració de població designada pel cens del Comtat d'Allegheny (Pennsilvània, EUA).
* Ross Township (Comtat de Luzerne), població del Comtat de Luzerne (Pennsilvània, EUA).
# Can Curt (Vilablareix)

Can Curt és una masia de Vilablareix (Gironès) inclosa a l'Inventari del Patrimoni Arquitectònic de Catalunya.

## Descripció

És una masia de construcció tradicional però reformada i ampliada a la part superior i posterior, l'any 1959, canviant sensiblement la seva forma primitiva. La façana principal, tallada per l'actual terrassa, resta arrebossada i pintada de blanc. La porta té llinda superior i impostes que ajuden a salvar la llum de la portalada, típica reminiscència medieval. Les finestres de la planta superior són de pedra amb elements decoratius florals gòtics i ampits motllurats. La planta baixa és feta a base de voltes d'arc rebaixat. La planta superior és reformada, amb bigues de formigó i revoltons.

## Referències

* ↑ «Can Curt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 novembre 2016].
# Can Capdaigua

Can Capdaigua és una masia gòtica de Vilademuls (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Mas de planta rectangular que consta de dues plantes, amb coberta a dues aigües, ampliada per la banda septentrional al segle xviii. La façana principal està orientada cap a l'est. És una construcció d'escàs valor arquitectònic i en mal estat, en la qual es troba una finestra gòtica amb la llinda molt treballada i esculpida. El dibuix que apareix gravat a la pedra està format per dos peixos, simètricament disposats: el de la dreta està envoltat per dos flors i el de l'esquerra per una branca d'olivera. La llinda descansa sobre suports laterals de la mateixa pedra treballada encastats al mur i que també estan esculpits formant una motllura rematada superiorment per una petita cornisa. Sota aquesta hi ha gravats, a la dreta d'un element vegetal i a l'esquerra d'una au.

## Història

Segons diu el llibre de J. Mª Coromines i J. Marqués, la finestra de la casa anomenada Vilert de Plaça presenta una sèrie d'emblemes d'aspecte heràldic. Des del segle xiv, la família propietària, que es creu procedent del poble de Vilert, es va dividir en dos branques, anomenades Vilert de Plaça i Vilert d'Amont. La primera, per matrimoni, es va unir a la casa Gustà de Bàscara. Als seus propietaris pertany aquesta casa actualment.

## Referències

* 1 2 «Can Capdaigua». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Rignovelle

Rignovelle és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 95 habitants.

## Demografia
### Població

El 2007 la població de fet de Rignovelle era de 95 persones. Hi havia 40 famílies, de les quals 8 eren unipersonals (8 dones vivint soles i 8 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 40 eren l'habitatge principal de la família, 3 eren segones residències i 6 estaven desocupats. 49 eren cases i 1 era un apartament. Dels 40 habitatges principals, 28 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 10 en tenien quatre i 26 en tenien cinc o més. 31 habitatges disposaven pel capbaix d'una plaça de pàrquing. A 17 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rignovelle el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 8 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 8 |
| 4 | 40 a 44 | 4 |
| 4 | 35 a 39 | 4 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 8 | 15 a 19 | 4 |
| 8 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 73 persones, 51 eren actives i 22 eren inactives. De les 51 persones actives 45 estaven ocupades (28 homes i 17 dones) i 5 estaven aturades (2 homes i 3 dones). De les 22 persones inactives 6 estaven jubilades, 7 estaven estudiant i 9 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de comerç i reparació d'automòbils, 1 d'una empresa d'hostatgeria i restauració i 2 d'empreses immobiliàries.
L'únic servei als particulars que hi havia el 2009 era una agència immobiliària.
L'any 2000 a Rignovelle hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Rignovelle a l'INSEE.
* Évolution et structure de la population Fitxa amb el detall de dades de Rignovelle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.